ABM เด้งแรง 2 วันติด! บวกอีก 13% คาดเก็งกำไรทางเทคนิคหลังหุ้นเป็นขาลงมานาน
ABM เด้งแรง 2 วันติด! บวกอีก 13% คาดเก็งกำไรทางเทคนิคหลังหุ้นเป็นขาลงมานาน โดย ณ เวลา 12.25 น. อยู่ที่ระดับ 1.31 บาท บวก 0.15 บาท หรือ 12.93% ด้วยมูลค่าซื้อขาย 42.01 ล้านบาท
14 มิ.ย. 2561

ผู้สื่อข่าวรายงานว่า บริษัท เอเชีย ไบโอแมส จำกัด (มหาชน) หรือ ABM ณ เวลา 12.25 น.อยู่ที่ระดับ 1.31 บาท บวก 0.15 บาท หรือ 12.93% ด้วยมูลค่าซื้อขาย 42.01 ล้านบาท ราคาหุ้นเด้งแรง 2 วันติด คาดเก็งกำไรทางเทคนิคหลังหุ้นเป็นขาลงมานาน

ทั้งนี้ บริษัทซึ่งเป็นผู้จัดหาและจำหน่ายเชื้อเพลิงชีวมวลมายาวนานกว่า 60 ปี และต้องการขยายธุรกิจไปยังต้นน้ำมากขึ้น และบริษัทเองก็มีฐานลูกค้าที่มีความต้องการซื้อสินค้าเชื้อเพลิงชีวมวลอัดแท่ง และถึงแม้ว่าจะไม่ได้ร่วมทุนกับ FANCY แล้ว แต่บริษัทเล็งเห็นแล้วว่าความต้องการเชื้อเพลิงชีวมวลอัดแท่ง ยังคงสูงขึ้นต่อเนื่อง ซึ่งวัตถุดิบจากไม้ยางพาราก็ยังคงมีปริมาณที่สามารถรองรับการผลิตชีวมวลอัดแท่งได้ในระยะยาว ดังนั้นบริษัทขอยืนยันว่าบริษัทยังคงมุ่งขยายธุรกิจผลิตชีวมวลอัดแท่งในประเทศ ซึ่งถือเป็นธุรกิจต้นน้ำต่อไป